stanford-oval/wikipedia huggingface dataset:
Osakeyhtiö
Osakeyhtiön piirteitä

Osakeyhtiön keskeisiä piirteitä ovat:
Yhtiöllä on osakkailta saatu sidottu, pysyvä yhtiövarallisuus (osakepääoma).
Omistus on jaettu yhtä suuriin, siirtokelpoisiin osuuksiin (osake), jotka antavat oikeuden äänestää yhtiökokouksessa, oikeuden osinkoon ja oikeuden jako-osuuteen yhtiötä purettaessa.
Yhtiön taloudellisista sitoumuksista eivät vastaa osakkaat henkilökohtaisesti vaan ensisijaisesti osakepääoma.
Yhtiöllä on toimielimet (yhtiökokous, hallitus ja tilintarkastajat), joiden toimivalta on jaettu.
Osakeyhtiö on itsenäinen oikeushenkilö.
Osakeyhtiölle on ominaista, että osakkaiden osallistuminen toimintaan on välillistä. Yhtiön käytännön toimintaa johtaa osakkaiden valitsema hallitus, jonka jäsenien ei tarvitse olla yhtiön osakkaita. Osakkaat osallistuvat yhtiön päätöksentekoon yhtiökokouksessa käyttämällä puhe- ja äänivaltaa, jotka kuuluvat osakkaan hallinnoimisoikeuksiin yhtiössä. Osakkaan äänioikeus riippuu hänen omistamiensa osakkeiden määrästä.
Osakeyhtiö on itsenäinen oikeushenkilö, jonka varat ovat erilliset omistajien varoista. Osakkaiden rajoitettu vastuu merkitsee, että he eivät ole vastuussa yhtiön toiminnasta ja veloista henkilökohtaisesti, vaan vain sijoittamansa pääoman kautta. Mikäli yhtiö ei kykene varoillaan vastaamaan sitoumuksistaan, yhtiö voi joutua konkurssiin ja omistajat voivat siten menettää sijoittamansa pääoman.
Osakkailla on oikeus osuuteen yhtiön tuottamasta voitosta osinkojen muodossa. Mikäli yhtiö puretaan, yhtiön varat jaetaan osakkaille. Oikeus osinkoon ja jako-osuuteen kuuluvat osakkaan varallisuuspitoisiin oikeuksiin. Myös ne riippuvat osakkaan omistamien osakkeiden määrästä.
Siirtokelpoisuus merkitsee, että jokainen osakkeenomistaja voi periaatteessa vapaasti siirtää (esimerkiksi myydä tai lahjoittaa) omistusosuutensa yhtiöstä kokonaan tai osittain jollekulle toiselle ilman, että tähän tarvittaisiin erikseen yhtiön tai muiden omistajien suostumusta. Tässä suhteessa osakeyhtiö poikkeaa esimerkiksi avoimesta yhtiöstä, jossa omistusosuudet perustuvat yhtiömiesten keskinäiseen sopimukseen. Siirtokelpoisuutta saattaa tosin osakeyhtiössäkin rajoittaa esimerkiksi yhtiöjärjestyksessä oleva lunastus- tai suostumuslauseke tai osakkaiden keskinäinen osakassopimus.
Maksunsaantijärjestys on Jukka Mähösen ja Seppo Villan mukaan yksi hyödyllinen tapa ymmärtää osakeyhtiön toimintaa. Maksunsaaja tarkoittaa sitä, jolla on oikeus saada rahassa mitattava korvaus osakeyhtiöltä. Työntekijät, sopimusvelkojat ja julkisyhteisöt ovat maksunsaantijärjestyksessä ensimmäisellä sijalla. Olennaista on, että osakkeenomistaja voi saada korvauksen sijoituksestaan vasta sen jälkeen, kun muut yhtiön velvoitteet on täytetty. Tällöin osakkeenomistajan saanto osakeyhtiöstä on residuaalinen.
Osakeyhtiömuodon etuja ja haittoja

Yksityisomistukseen perustuvassa talousjärjestelmässä osakeyhtiö on jo pitkään ollut hallitseva yhtiömuoto. Osakeyhtiöiden suosio ei kuitenkaan johdu siitä, että muoto olisi yksinkertainen tai maallikolle helppo soveltaa, paremminkin päin vastoin.
Sijoittajan eli osakkeenomistajan näkökulmasta osakeyhtiön etu on se, että se mahdollistaa vähäriskisen sijoituksen voiton toivossa: riski rajoittuu osakkeesta maksetun hinnan menettämiseen. Etuja ovat myös, että äänivalta riippuu sijoituksen koosta ja että osakkeet ovat likvidiä omaisuutta, jonka voi siirtää eteenpäin.
Yrittäjän näkökulmasta osakeyhtiömuodon etu on, että se helpottaa pääoman saantia. Osakepääoma on yhtiön käytössä rajoittamattoman ajan eikä osakas voi irtisanoa kerran tehtyä sijoitusta.
Yhteiskunnan näkökulmasta osakeyhtiöt ovat mahdollistaneet suurten pääomien kertymisen. Näin yritykset ovat voineet kasvaa suuremmiksi kuin mitä yksittäisten henkilöiden tai henkilöiden liittoumien resurssit olisivat antaneet myöten. Osakemarkkinat ovat helpottaneet pääoman ohjautumista aloille, joiden näkymät ovat olleet houkuttelevat. Koska riski on jaettu, on myös voitu ryhtyä taloudellisesti uskaliaisiin hankkeisiin.
Osakeyhtiön haittapuolena voi mainita, että yhtiömuotoa on käytetty myös väärin. Osakkaiden rajallinen vastuu on voinut houkutella petollisiin hankkeisiin. Haittapuolia on yritetty torjua lakimääräyksillä.
Osakkeiden vaihdanta

Siirtokelpoisuuden ansiosta osakkeet voivat muodostua vilkkaankin kaupankäynnin kohteeksi. Monien julkisten osakeyhtiöiden osakkeilla käydään kauppaa arvopaperipörssissä. Tämä mahdollistaa sen, että osakkeenomistaja voi luopua omistuksestaan verrattain helposti esimerkiksi tarvitessaan varoja muuhun käyttöön. Osakkeenomistaja voi myös hyötyä osakkeen arvonnoususta, mikäli hän myy sen ostohintaansa kalliimmalla. Osakkeet ovatkin nykyään merkittävä sijoitusmuoto.
Stora Kopparbergin kaivosyhtiön osake (1/8 yhtiöstä), päivätty 16. kesäkuuta 1288.
North Yorkshire

North Yorkshire
| --- | --- |
Sijainti:  Koillis-Englanti ja Yorkshire ja Humber Englanti Yhdistynyt kuningaskunta
Pääkaupunki:  Northallerton (en) 
Pinta-ala:  8 650 km2  (2016) 
Hallinnolliset osat:  Stockton-on-Tees (d) (käännä suomeksi) Redcar ja Cleveland (d) Middlesbrough (d) North Yorkshire (d) (käännä suomeksi) Yorkin kaupunki (d) 
Väkiluku:  1 170 000  as.  (2020) 
Asukastiheys:  135  as./km2  (2020)
Perustettu:  1974 
NUTS:  UKE2 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
North Yorkshire on hallinnollinen ja muodollinen kreivikunta Koillis-Englannin ja Yorkshiren ja Humberin hallintoalueilla Pohjanmeren rannalla. Historiallisesti se oli osa Yorkshiren kreivikuntaa. Hallinnolliseen kreivikuntaan kuuluu seitsemän hallintopiiriä ja sen keskuksena toimii Northallertonin kaupunki; muodolliseen kreivikuntaan luetaan lisäksi  Middlesbroughin, Redcar ja Clevelandin ja Yorkin yhtenäishallintopiirit sekä Teesjoen eteläpuolinen osa Stockton-on-Teesin yhtenäishallintopiiristä. Vuonna 2020 muodollisen kreivikunnan alueella arvioitiin elävän noin 1 170 000 ihmistä.
Kreivikunta syntyi vuoden 1974 hallintouudistuksessa. Sen pinta-ala on 8654 km2, joten se on Englannin laajin kreivikunta. Siihen kuuluu suuri osa Yorkshiren nummista ja Yorkshire Dales -laaksomaisemaa, jotka muodostavat kumpikin oman kansallispuistonsa. 40 % kreivikunnasta on kansallispuistoaluetta. Tärkeimmät joet ovat Swale, Ure ja Tees; niiden laaksot ovat nimiltään Swaledale, Wensleydale ja Teesdale. Korkein kohta on Whernside, joka on 736 metriä merenpinnan yläpuolella. North Yorkshiressä myös kuvataan suosittua Emmerdale-televisiosarjaa.
Hallinto

North Yorkshiren muodollisen kreivikunnan alueella sijaitsevat seuraavat hallinnolliset alueet:
| Hallinnon taso | Hallinnon taso | Väkiluku (2020) | Lähde | Kartalla |
| --- | --- | --- | --- | --- |
| North Yorkshiren kreivikunta: | North Yorkshiren kreivikunta: | 883 000 |  | 1–7 |
|  | Selbyn hallintopiiri * | 92 000 |  | 1 |
|  | Harrogaten kaupunkipiiri * | 162 000 |  | 2 |
|  | Cravenin hallintopiiri * | 57 000 |  | 3 |
|  | Richmondshiren hallintopiiri * | 54 000 |  | 4 |
|  | Hambletonin hallintopiiri * | 92 000 |  | 5 |
|  | Ryedalen hallintopiiri * | 56 000 |  | 6 |
|  | Scarboroughin kaupunkipiiri * | 109 000 |  | 7 |
| Yorkin kaupunki ** | Yorkin kaupunki ** | 211 000 |  | 8 |
| Redcarin ja Clevelandin kaupunkipiiri ** | Redcarin ja Clevelandin kaupunkipiiri ** | 137 000 |  | 9 |
| Middlesbroughin kaupunkipiiri ** | Middlesbroughin kaupunkipiiri ** | 141 000 |  | 10 |
| Stockton-on-Teesin kaupunkipiiri ** | Stockton-on-Teesin kaupunkipiiri ** |  60 000 |  | 11 |
* Hallintopiiri ** Yhtenäishallintopiiri
North Yorkshiren aluehallinto
1. taso: Hallintopiirit
2. taso: Kunnat
Väestö

Vuonna 2020 North Yorkshiren muodollisessa kreivikunnassa oli noin 1 170 000 asukasta ja seuraavat yli kymmenentuhannen asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Middlesbrough | Middlesbrough | 178 000 |  |
| York | York | 165 000 |  |
| Harrogate | Harrogate | 74 000 |  |
| Scarborough | Scarborough | 62 000 |  |
| Redcar | Redcar ja Cleveland | 38 000 |  |
| Thornaby-on-Tees | Stockton-on-Tees |  25 000 |  |
| Ingleby Barwick | Stockton-on-Tees |  23 000 |  |
| Selby | Selby | 20 000 |  |
| Guisborough | Redcar ja Cleveland | 18 000 |  |
| Northallerton | Hambleton | 17 000 |  |
| Ripon | Harrogate | 16 000 |  |
| Knaresborough | Harrogate | 16 000 |  |
| Skipton | Craven | 15 000 |  |
| Whitby | Scarborough | 13 000 |  |
| Catterick Garrison | Richmondshire | 13 000 |  |
| Haxby | York | 12 000 |  |
| Thirsk | Hambleton | 11 000 |  |
Tunnukset > Nimikkokukka

North Yorkshirellä ei ole omaa nimikkokukkaa; sen sijaan koko historiallisen Yorkshiren nimikkokukaksi valittiin vuonna 2004 kissankello Plantlife International -järjestön pitämässä yleisöäänestyksessä.
Maisemia ja matkailukohteita

Bolton Abbey
Helmsley Castle
Fountains Abbey
Yorkshire Dales
Aysgarth
Hortonin kirkkomaa Ribblesdalessa
Aiheesta muualla

Kuvia tai muita tiedostoja aiheesta North Yorkshire Wikimedia Commonsissa
BBC North Yorkshire
Paketti

Paketti voi tarkoittaa seuraavia asioita:
verkkopaketti, pakettikytkentäisessä tietoliikenneverkossa käytettävä tiedon yksikkö
IP-paketti, IP-protokollan pakettimuoto
postipaketti, postin kuljetettavaksi annettu tavarayksikkö
pakettiradio, radioamatöörien käyttämä tekniikka.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paketti”, voi hakea sivunnimihaulla, laajalla sivunnimihaulla tai tekstihaulla.
Annei

Taiteilijan näkemys keisari Anneista
Keisari Annein mausoleumi
Annei (jap. 安寧天皇, Annei-tennō) oli perinteisen vallanperimysjärjestyksen mukaan Japanin kolmas keisari. Hänen sanotaan toimineen keisarina vuosina 549 eaa.–511 eaa. Häntä edelsi hänen isänsä Suizei, myyttinen toinen keisari, ja seurasi poikansa Itoku.
Ainakin yhdeksän ensimmäisen perinteisen vallanperimysjärjestyksen mukaisen keisarin olemassaoloa pidetään kyseenalaisena. Ensimmäinen, todellisuudessakin mahdollisesti hallinnut keisari saattoi olla Sujin 200–300-luvuilla. Keisarillinen viraston mukaan Annein hauta sijaitsee Naran prefektuurin Kashiharassa. Tämä šintolainen muistopyhäkkö on viralliselta nimeltään Unebiyama no hitsujisaru no mihodo no i no e no misasagi (jap. 畝傍山西南御陰井上陵).
Aiheesta muualla

Kuvia tai muita tiedostoja aiheesta Annei Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Suizei | Japanin legendaarinen keisari (549 eaa.–511 eaa.) | Seuraaja: Itoku |
Ossi Tanner

Ossi Tanner (s. 21. huhtikuuta 1997 Helsinki) on suomalainen pianisti, joka voitti Tampereen pianokilpailun 2017 ja Leevi Madetojan pianokilpailun 2015. Hän on esiintynyt solistina mm. Radion sinfoniaorkesterin, Sinfonia Lahden, Tampere Filharmonian, Oulu Sinfonian sekä Keski-Pohjanmaan kamariorkesterin kanssa.
Ura

Tanner valittiin Sinfonia Lahden kauden 2017–2018 residenssitaiteilijaksi. Hän on tehnyt yhteistyötä muusikoiden, kuten Hannu Linnun, Klaus Mäkelän, Arto Noraksen, Sakari Oramon ja Réka Szilvayn kanssa.
Tanner on esiintynyt Suomessa mm. Kuhmon kamarimusiikissa, Naantalin musiikkijuhlilla, Turun musiikkijuhlilla ja Mäntän musiikkijuhlilla. Tanner on konsertoinut mm. Ruotsissa, Virossa, Norjassa, Venäjällä, Puolassa, Saksassa, Belgiassa, Ranskassa, Italiassa ja Kroatiassa.
Pro Musica -säätiö valitsi Tannerin vuoden nuoreksi muusikoksi vuonna 2015.
Nuoruus

Tanner asui nuorena Yhdysvalloissa ja Belgiassa, kunnes muutti perheen mukana Suomeen 10-vuotiaana. Tanner valmistui Sibelius-lukiosta ja opiskeli Taideyliopiston Sibelius-Akatemiassa.
Aiheesta muualla

Tannerin kotisivut
Paita (Peru)

| Paita |
| --- | --- |
 Paikallista satamaa.
 Lippu:  logo
 fiPaita 
 5°04′01″S, 81°06′00″W 
Valtio:   Peru
Alue:  Piura
Maakunta:  Paita
Aikavyöhyke:  UTC+5
Väestö
Väkiluku (2016):  179 346
 http://www.munipaita.gob.pe/ 
Paita on kaupunki Piuran alueella Luoteis-Perussa. Se on Paitan maakunnan pääkaupunki. Paitan väkiluku oli 179 346 vuonna 2016. Paita sijaitsee 1 089 kilometrin päässä Perun pääkaupungista Limasta.
Aiheesta muualla

Kuvia tai muita tiedostoja aiheesta Paita (Peru) Wikimedia Commonsissa
Aleksanteri Sauvo

Aleksanteri Sauvo (1950-l.)
Aleksanteri (Santeri) Sauvo, vuoteen 1931 Sidorov  (20. heinäkuuta 1915 Viipuri – 11. heinäkuuta 2003 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen.
Sauvon vanmemmat olivat laivuri Risto Sidorov ja Alina Rouvali ja puoliso vuodesta 1945 Hilja Elin Vaakanainen. Sauvo tuli ylioppilaaksi Viipurin kaksoislyseosta 1933. metsänhoitajaksi hän valmistui Helsingin yliopistosta 1941 ja suoritti virkatutkinnon 1945. Hän oli Viipurin Saha Oy:n harjoittelija, työnjohtaja ja konttoristi 1933–1937 ja 1938–1939, Sulka Oy:n apulaismetsänhoitaja 1941–1943, Repola-Viipuri Oy:n, vuodesta 1952 Rauma-Repola-osakeyhtiö, apulaismetsänhoitaja 1941–1950, Pääskyniemen telakan ja konepajan isännöitsijä ja kuljetusasiain hoitaja Savonlinnassa 1950–1954, erikoistehtävissä Lappeenrannassa 1954–1955, metsäosaston Saimaan alueen ylimetsänhoitaja Joensuussa 1955–1961, apulaismetsäpäällikkö Helsingissä 1961–1962, metsäpäällikkö 1962–1979 ja johtaja 1970–1979. Sauvolla oli myös useita asiantuntija- ja luottamustehtäviä. Metsäneuvoksen arvonimen hän sai 1970.
Aiheesta muualla

Niklas Jensen-Eriksen: Aleksanteri Sauvo Biografiasampo.
Alpo Pohja

Laila Kinnunen ja Alpo Pohja vuonna 1958.
Alpo Einari Pohja (s. 31. lokakuuta 1941 Korpilahti) on suomalainen harmonikkataiteilija ja -pedagogi.
Koulutus

Alpo Pohja on opiskellut harmonikansoittoa Eino Lajusen ja Jukka Ollilan johdolla.
Palkinnot

Pohja saavutti harmonikansoiton suomenmestaruuden 1966 ja 2. palkinnon pohjoismaisessa kilpailussa 1971.
Ura

Pohja on arvostettu instrumenttinsa pedagogi, jonka johdolla harmonikansoitto korkeakoulutasolla Suomessa alkoi vuonna 1974 silloisessa Jyväskylän Konservatoriossa. Hän aloitti konservatorion opettajana samana vuonna, toimi lehtorina vuosina 1976–1989 ja yliopettajana vuodesta 1989.
Pohja on myös yhteistyössä muun muassa Matti Rantasen kanssa kehittänyt instrumentin tutkintovaatimuksia musiikkiopistoille ja julkaissut harmonikansoiton oppimateriaalia.
Alpo Pohjan oppilaina on ollut monta kansallista ja kansainvälistä huomiota saavuttanutta viihde- ja konserttiharmonikansoittajaa, esimerkiksi Erkki Friman, Seppo Leino ja Trio Fratresin jäsenet Raimo Vertainen, Heikki Jokiaho ja Toni Hämäläinen.
Aiheesta muualla

Alpo Pohjan esitystuotanto Suomen äänitearkistossa (1901–1999)
Pakettimatkailu

Pakettimatka tai valmismatka tarkoittaa matkatoimiston tarjoamaa matkaa, jossa lennot, hotellit ja mahdollisesti muutkin palvelut, kuten bussimatkat ja vuokra-autot myydään yhteen hintaan. Tällöin kaikkia matkan osia ei tarvitse ostaa erikseen ja usein matka tulee edullisemmaksi kuin erikseen ostettuna.
Suomessa pakettimatkoja myyvät muun muassa Aurinkomatkat, Tjäreborg ja TUI.
Anna Räsänen

Anna Helena Räsänen (o.s. Alanko, 29. lokakuuta 1927 Helsinki – 2. lokakuuta 1969 Helsinki) oli suomalainen taidemaalari. Hän opiskeli kuvataidetta Suomen Taideakatemian koulussa 1946–1951 sekä André Lhoten akatemiassa Pariisissa 1951. Hän oli naimisissa kuvanveistäjä Kauko Räsäsen kanssa.
Räsänen maalasi Rajamäen kirkon alttarifreskon Tie, totuus ja elämä vuonna 1956 voitettuaan suunnittelukilpailun. Herttoniemen kirkossa on Räsäsen maalaus Angelus, ja lisäksi hän maalannut teoksia muun muassa Ruskeasuon seurakuntasaliin sekä Munkkivuoren kirkon seurakuntasaliin. Räsänen piti näyttelyitä Suomen lisäksi Saksan liittotasavallassa, Puolassa, Unkarissa, Tšekkoslovakiassa ja Monacossa.
Räsänen kuoli sairaalassa Helsingissä 41-vuotiaana lokakuussa 1969.
Aiheesta muualla

Anna Räsänen Kansallisgallerian kokoelmissa
Allahu Akbar (hymni)

Allahu Akbar ("Jumala on suuri") oli Libyan kansallislaulu 1. syyskuuta 1969 alkaen vuoteen 2011. Laulun valitsi kansallislauluksi Libyan johtaja, eversti Muammar Gaddafi, joka halusi osoittaa toiveensa ja halunsa siitä, että koko arabimaailma yhtyisi hänen vihreään vallankumoukseensa. Laulu on alun alkaen egyptiläinen marssi, joka tuli kuuluisaksi Egyptissä ja Syyriassa vuoden 1956 Suezin kriisin aikana. Vuoden 2011 levottomuuksien jälkeen maan siirtymäajan kansallinen neuvosto valitsi uudeksi kansallislauluksi laulun Libya, Libya, Libya.
Sanat arabiaksi

الله أكبر الله اكبر

الله أكبر فوق كيد المعتدي

الله للمظلوم خير مؤيد

أنا باليقين وبالسلاح سأفتدي

بلدي ونور الحق يسطع في يدي

قولوا معي قولوا معي

الله أكبر الله أكبر الله أكبر

الله أكبر فوق كيد المعتدي



يا هذه الدنيا أطلي واسمعي

جيش الأعادي جاء يبغي مصرعي

بالحق سوف أرده وبمدفعي

وإذا فنيت فسوف أفنيه معي

قولوا معي قولوا معي

الله أكبر الله أكبر الله اكبر

الله فوق كيد المعتدي.
Aiheesta muualla

Kansallislaulu arabiaksi
Papágou-Cholargós

| Papágou-Cholargós Papágou-Cholargóksen kunta Παπάγου-Χολαργός Δήμος Παπάγου-Χολαργού |
| --- | --- |
 Kunnan sijainti
 Papágou-Cholargós
 Koordinaatit: 37°59′30″N, 23°47′58″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pohjois-Ateena
Hallinto:  
 – Asutustyyppi:  kunta
 – Kallikrates-koodi:  4609
 – Kuntakeskus:  Cholargós
Pinta-ala:  
 – Kokonaispinta-ala:  8,63 km²
Väkiluku (2011):  44 539
 – Väestötiheys:  5 160,95 as./km²
Aikavyöhyke:  UTC+2
 – Kesäaika:  UTC+3
 
 www.dpapxol.gov.gr 
Infobox OKVirheellinen NIMI-arvo: 
Papágou-Cholargós (kreik. Παπάγου-Χολαργός eli Δήμος Παπάγου-Χολαργού, Dímos Papágou-Cholargoú) on Kreikan kunta, joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 8,63 neliökilometriä ja väkiluku 44 539 (vuonna 2011). Kunnan kuntakeskus on Cholargós.
Papágou-Cholargós sijaitsee noin kuusi kilometriä Ateenan keskustasta itäkoilliseen. Kunta syntyi, kun Cholargós ja Papágou yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Papágou-Cholargóksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kaupunki­yhdys­kunta | Kaupunki | Väkiluku (2011) |
| --- | --- | --- | --- |
| Cholargós | Cholargós | Cholargós | 30 840 |
Cholargós: Yhteensä: 30 840
| Papágou | Papágou | Papágou | 13 699 |
Papágou: Yhteensä: 13 699
Yhteensä: 44 539
Aiheesta muualla

Kuvia tai muita tiedostoja aiheesta Papágou-Cholargós Wikimedia Commonsissa
Δήμος Παπάγου-Χολαργού. Papágou-Cholargóksen kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
Airbus A300-600ST Beluga

| Airbus A300-600ST Super Transporter |
| --- | --- |

Tyyppi:  kuljetuslentokone
Valmistaja:  Airbus S.A.S.
Ensilento:  13. syyskuuta 1994
Esitelty:  syyskuu 1995
Valmistusmäärä:  5 
Yksikköhinta:  285 milj. USD
Kehitetty mallista:  Airbus A300-600
Airbus Beluga (valmistajan tyyppinimi Airbus A300-600ST Super Transporter) on Airbusin valmistama ja käyttämä suurikokoinen rahtilentokone. Se on muunnelma Airbus A300-600 -laajarunkokoneesta. Beluga on suunniteltu kuljettamaan suurikokoista lastia, ja sitä käytetään muun muassa Airbus-lentokoneiden puolivalmisteiden siirtoon Isossa-Britanniassa, Ranskassa, Saksassa ja Espanjassa sijaitsevilta tehtailta Toulouseen ja Hampuriin loppukokoonpanoa varten. Koneen ensilento lennettiin vuonna 1994 ja kone otettiin käyttöön vuotta myöhemmin. Ennen Belugaa Airbus käytti osien siirtoon neljää Super Guppy -rahtikonetta.
Koneen ulkonäköön viittaava nimi Beluga tarkoittaa maitovalasta.
Airbus on kehittänyt Belugalle Airbus A330-200 -pohjaisen korvaajan, tyyppinimeltään Beluga XL,  jolla lennettiin ensimmäistä kertaa helmikuussa 2019. Viimeinen Beluga aiotaan poistaa käytöstä vuonna 2025.
Tekniset tiedot

Lähde: Airbus
Yleiset ominaisuudet
Miehistö: 2
Pituus: &&&&&&&&&&&&&056.015000056,15 m
Kärkiväli: &&&&&&&&&&&&&044.084000044,84 m
Korkeus: &&&&&&&&&&&&&017.024000017,24 m
Siipipinta-ala: &&&&&&&&&&&&0122.0400000122,40 m²
Suurin lentoonlähtöpaino: &&&&&&&&&0155000.&&&&00155 000 kg
Polttoainemäärä: 34 430
Rahtikapasiteetti: 47 000 kg
Rungon halkaisija: 7,31 m
Voimalaite: &&&&&&&&&&&&&&02.&&&&002 × General Electric CF6-80C2A8 -suihkumoottori; 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.119–120 kN  per moottori
Suoritusarvot
Suurin nopeus: &&&&&&&&&&&01012.&&&&001 012 km/h (Mach &&&&&&&&&&&&&&00.08200000,82)
Lentomatka: &&&&&&&&&&&04632.&&&&004 632 km
Aiheesta muualla

Kuvia tai muita tiedostoja aiheesta Airbus A300-600ST Beluga Wikimedia Commonsissa
Alvin ja pikkuoravat (täsmennyssivu)

Alvin ja pikkuoravat (engl. Alvin and the Chipmunks) voi tarkoittaa seuraavia:
Alvin ja pikkuoravat, vuosina 1983–1991 tuotettu yhdysvaltalainen animaatiosarja
Alvin ja pikkuoravat, vuodesta 2015 lähtien tuotettu televisiosarja
Alvin ja pikkuoravat, elokuvasarja, johon kuuluvat seuraavat elokuvat:
Alvin ja pikkuoravat (2007)
Alvin ja pikkuoravat 2 (2009)
Alvin ja pikkuoravat 3 (2011)
Alvin ja pikkuoravat: Reissussa (2015)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alvin and the Chipmunks”, voi hakea sivunnimihaulla, laajalla sivunnimihaulla tai tekstihaulla.